ՀԱՎԵԼՎԱԾ ԹԻՎ 2
Եվրասիական տնտեսական հանձնաժողովի կոլեգիայի
2016 թվականի դեկտեմբերի 13-ի
թիվ 28 հանձնարարականի

**ՑԱՆԿ**

Եվրասիական տնտեսական միության անդամ պետությունների կողմից թեթև արդյունաբերությունում նոր տեխնոլոգիաների յուրացման և կիրառման համատեղ նախագծերի իրագործման վերաբերյալ առաջարկություններ

1. Մանկական հագուստի բազմաձև մոդուլային կոնստրուկցիաների նախագծման գործընթացն օպտիմալացնելու մեթոդների մշակում և արդյունաբերական յուրացում՝ երեխաների նոր անտրոպոմետրիկ հետազոտության հիմքով։

2. Տրիկոտաժե արտադրատեսակների արդյունաբերական նախագծման համար երեխաների նոր չափային տիպաբանության մշակում և յուրացում։

3. Պաշտպանիչ հատկանիշների կոմպլեքսով ներպետական արտադրության նյութերի նոր տեսակներից բազմալրակազմ հանդերձանքների արտադրության տեխնոլոգիայի մշակում և յուրացում՝ ստորգետնյա հանքերի անձնակազմի համար՝ աշխատանքի անվտանգ պայմաններ ապահովելու նպատակով:

4. Տաքացված հատուկ հագուստի պատրաստման տեխնոլոգիայի մշակում՝ ջերմապահպանիչ և պաշտպանության դասի հատկանիշներով տարբերակված նյութերի փաթեթի կիրառմամբ։

5. Քիմիական մանրաթելերից պատրաստված, այդ թվում՝ նոր նյութերի թաղանթային ծածկույթով՝ նոր սերնդի հագուստի նյութերի մշակում։

6. Նոր կառուցվածքով նորարարական ֆունկցիոնալ տրիկոտաժե պաստառների տեխնոլոգիայի մշակում և արտադրություն՝ բարձր առաձգականություն ունեցող և մոդիֆիկացված քիմիական մանրաթելերի ու նոր սերնդի թելերի օգտագործմամբ։

7. Հումքային տարբեր կազմություն ունեցող ջերմամեկուսիչ չգործված կտորեղենի արտադրության նորարարական տեխնոլոգիայի մշակում՝ միկրոմանրաթելերի և դրանց խառնուրդների հիմքի վրա՝ ցածր ջերմաստիճանից պաշտպանելու համար միկրոսֆերաների օգտագործմամբ:

8. Հումքային տարբեր կազմություն ունեցող չգործված, այդ թվում՝ վուշից պատրաստված նորարարական կտորեղենի մշակում՝ աերոգելերի օգտագործմամբ, որոնք ապահովում են միաժամանակյա կայունություն բաց բոցի, հրածակման և ջերմափոխանակային ջերմության նկատմամբ:

9. Հագուստի ավտոմատացված նախագծման համակարգի ծրագրային ապահովման մշակում և ներդրում՝ բնակչության ժամանակակից տիպաբանության հիմքով: